## El Consell aprova les ajudes urgents per al personal investigador ucraïnés acollit en centres d’investigació i universitats valencianes

*** L’import global màxim de les ajudes a concedir derivades d’este decret ascendix a 715.847 euros**

El Ple del Consell ha aprovat la concessió directa d’ajudes urgents per al manteniment de les despeses de contractació del personal investigador afectat pel conflicte d’Ucraïna i acollit en centres d’investigació i universitats de la Comunitat Valenciana.

L’import global màxim de les ajudes a concedir, derivades d’este decret, ascendix a 715.847 euros.

Estes subvencions es concedixen de manera directa per raons d’interés social i humanitari davant d’una emergència humanitària creada per la invasió de territori ucraïnés, que ha obligat milions de persones a abandonar la seua casa i el seu país.

Per a dur-ho a terme se subvencionen les despeses de contractació de diverses categories de personal investigador, incloent-hi salaris i quotes de la Seguretat Social. Així mateix, es pot finançar, si és el cas, la indemnització per la fi d’estos contractes.

Fecha: 25/10/2023